Marisol rumbo a Río

Marisol rumbo a Río (títol orichinal en castellano, en aragonés Marisol rumbo enta Rio, estrenada en Aragón con o suyo títol orichinal) ye una cinta de cine espanyol de cine de comedia musical estrenada l'anyo 1963, dirichida por Fernando Palacios seguntes un guión orichinal d'él mesmo, d'Alfonso Paso y d'Arturo Rígel, con una banda sonora orichinal d'Augusto Algueró, una dirección de fotografía d'Antonio L. Ballesteros y una producción cinematografica de Cesáreo González y Manuel J. Goyanes ta las productoras Cesáreo González Producciones Cinematográficas y Guión Producciones Cinematográficas. De l'elenco d'actors d'a cinta en fan parte, entre d'atros, Marisol, Isabel Garcés, José Marco Davó, Gisia Paradís, Fernando Cebrián, Jöelle Rivero, Jorge Rigaud y José Thelman.

Marisol ye una mesacha de 15 anyos d'edat que vive en Madrit con su mai, Isabel. No son pas en buena situación economica y amás están bien preocupadas en fer meses que no tienen garra noticia de Mariluz, a melguiza d'a mesacha, que en quedar vidua la mai marchó enta Rio de Janeiro a vivir con o chirmano d'o pai d'as mesachas, que ye un cabalero propietario en Brasil. En no conseguir noticias, deciden treballar todas dos ta reunir diners ta viachar ellas enta Rio de Janeiro. Nomás consiguen os diners ta un billet, asinas que Marisol viachará en una gavia como si estase un can. En plegar en Brasil, descubren que Mariluz y lo tío tamién yeran preocupaus porque éls tampoco no recibiban cartas dende Madrit y amás tampoco mai no decian cosa d'as importants cantidaz de diners que lis ninviaban dende Brasil. Bien luego las sospeitas se dirichen enta Sandra, la institutriz de Mariluz, que parixe estar enemiga d'o secretario d'o tío, Arturo. Tanimientres, Marisol (con aduya de Copito, filla d'una treballadora d'o suyo tío) descubre que en realidat istos dos son secretament amants y socios y que amás son preparando un plan ta apropiar-se d'una important cantidat de diners que ha de cobrar o tío y que, evidentment, han estau éls qui s'han apropiau d'os diners que lo tío niviaba enta la suya cunyada y la suya sobrina. Pero en descubrir os feitos, perigla la vida d'as dos mesachas.

A cinta s'ambienta en a suya epoca actual (1963) en Madrit en Espanya y en Rio de Janeiro en Brasil. As suyas escenas se filmoron en os Estudios CEA en Madrit y en Rio de Janeiro. Localizacions de Marisol rumbo a Río en Internet Movie Database.

 Elenco Marisol rumbo a Río en Internet Movie Database. 
 Actor  Papel  Notas    '''' 

 Se veiga tamién 
 Cine en 1963.
 Cintas de 1963.

 Referencias 

 Vinclos externos 
  Marisol rumbo a Río en Internet Movie Database.
  Marisol rumbo a Río en FilmAffinity.

Categoría:Cintas ambientadas en Madrit
Categoría:Cintas ambientadas en Rio de Janeiro
Categoría:Cintas ambientadas en 1963
Categoría:Cintas con banda sonora orichinal d'Augusto Algueró
Categoría:Cintas con dirección de fotografía d'Antonio L. Ballesteros
Categoría:Cintas con guión d'Alfonso Paso
Categoría:Cintas con guión d'Arturo Rígel
Categoría:Cintas con guión de José María Palacio
Categoría:Cintas con montache de José Antonio Rojo
Categoría:Cintas de cine de comedia
Categoría:Cintas de cine musical
Categoría:Cintas d'Espanya
Categoría:Cintas dirichidas por Fernando Palacios
Categoría:Cintas en castellano
Categoría:Cintas en Eastmancolor
Categoría:Cintas interpretadas por Fernando Cebrián
Categoría:Cintas interpretadas por Gisia Paradís
Categoría:Cintas interpretadas por Isabel Garcés
Categoría:Cintas interpretadas por Jöelle Rivero
Categoría:Cintas interpretadas por Jorge Rigaud
Categoría:Cintas interpretadas por José Marco Davó
Categoría:Cintas interpretadas por José Thelman
Categoría:Cintas interpretadas por Marisol
Categoría:Cintas producidas por Cesáreo González
Categoría:Cintas producidas por Manuel J. Goyanes
Categoría:Cintas rodadas en Madrit
Categoría:Cintas rodadas en Rio de Janeiro